APSTIPRINĀTS

Ogres novada pašvaldības īpašuma,

kas nodots Ogres novada pašvaldības

aģentūras „Ogres namsaimnieks” valdījumā,

iznomāšanas komisijas

2017. gada 9.maija sēdē, protokols Nr.1

**Rakstiskās izsoles nolikums**

**neapdzīvojamo telpu Mālkalnes prospektā 34, Ogrē nomas tiesību izsolei**

**Identifikācijas Nr. 30030**

**1. Vispārīgie noteikumi**

1.1. Izsoles nolikums izstrādāts saskaņā ar Latvijas Republikas Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 2.1.apakšnodaļu un nosaka kārtību, kādā rakstiskā izsolē tiks izsolītas nekustamā īpašuma Mālkalnes prospektā 34, Ogrē (kadastra Nr. 7401 003 0319;telpu grupas Nr.118/128) telpas ar kopējo platību 101,90 m2 nomas tiesības;

1.2. Nomas līgumā paredzētais nekustamā īpašuma daļas izmantošanas veids – tirzniecības telpas;

1.3. Izsoli organizē Ogres novada pašvaldības īpašuma, kas nodots Ogres novada pašvaldības aģentūras „Ogres namsaimnieks” valdījumā, iznomāšanas komisija (turpmāk – Komisija), kas izveidota ar Ogres novada pašvaldības aģentūras „Ogres namsaimnieks” direktora 2017.gada 2.maija rīkojumu Nr.32;

1.4. Izsoles mērķis – iznomājamā objekta iznomāšana par iespējami augstāku nosacīto nomas maksu.

**2. Izsoles sākuma cena un nomas līguma termiņš**

2.1.Izsole tiek veikta par iznomājamā objekta ikmēneša nomas maksas lielumu. Izsoles sākuma cena (iznomājamā objekta nosacītā ikmēneša nomas maksa) ir aprēķināta atbilstoši Latvijas Republikas Ministru kabineta 2010.gada 8.jūnija noteikumu Nr.515 „Noteikumi par valsts un pašvaldību mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” 3.,4. nodaļai;

2.2. Nomas līgums ar izsoles uzvarētāju tiek slēgts uz 5 (pieciem) gadiem (1.pielikums).

**3. Pretendentu pieteikšanās un iesniedzamie dokumenti**

3.1. Nomas tiesību pretendentu pieteikšanās kārtību un termiņus nosaka publikācijā par neapdzīvojamo telpu Mālkalnes prospektā 34, Ogrē nomas tiesību izsoli;

3.2. Lai piedalītos nomas tiesību izsolē pretendentam jāiesniedz pieteikums dalībai izsolē saskaņā ar 2. pielikumu.

**4. Izsoles norise**

4.1. Izsole nenotiek, ja izsolei nav reģistrējies neviens no pretendentiem;

4.2. Ja izsolei piesakās tikai viens pretendents, izsoli atzīst par notikušu un ar vienīgo izsoles pretendentu, ja piedāvājums nav mazāks par nosacīto nomas maksu, slēdz nomas līgumu;

4.3. Komisija, atklājot izsoli, nosauc pretendentu, pieteikuma iesniegšanas datumu un laiku, kā arī piedāvāto nomas maksas apmēru. Komisijas locekļi parakstās uz pieteikuma. Izsoles norise tiek protokolēta;

4.4. Ja pieteikumā nav iekļauta visā veidlapā prasīta informācija vai nomas pieteikumā piedāvātais nomas maksas apmērs ir mazāks par publicēto nomas objekta nosacīto nomas maksas apmēru, komisija pieņem lēmumu par nomas tiesību pretendenta izslēgšanu no dalības rakstiskā izsolē un nomas pieteikumu neizskata;

4.5. Ja pēc visu pieteikumu atvēršanas izrādās, ka vairāki nomas tiesību pretendenti piedāvājuši vienādu augstāko nomas maksu, komisija turpina izsoli, pieņemot rakstiskus piedāvājumus no nomas tiesību pretendentiem vai to pārstāvjiem, kuri piedāvājuši vienādu augstāko nomas maksu, ja tie piedalās pieteikumu atvēršanā, un organizē piedāvājumu tūlītēju atvēršanu. Gadījumā, ja nav iespējams turpināt izsoli (piemēram, pretendents vai tā pārstāvis nepiedalās pieteikumu atvēršanā), tad Komisijas rakstiski lūdz nomas tiesību pretendentus, kuri piedāvājuši vienādu augstāko nomas maksu, izteikt rakstiski savus piedāvājumus par iespējami augstāko nomas maksu, un nosaka piedāvājumu iesniegšanas un atvēršanas datumu, laiku, vietu un kārtību;

4.6. Komisijas priekšsēdētājs divu darba dienu laikā pēc izsoles rezultātu apstiprināšanas organizē šīs informācijas ievietošanu Ogres novada pašvaldības mājas lapā internetā – [www.ogresnovads.lv](http://www.ogresnovads.lv/) un Ogres novada pašvaldības aģentūras „Ogres namsaimnieks” mājas lapā internetā – [www.ogresnamsaimnieks.lv](http://www.ogresnamsaimnieks.lv/);

4.7. Septiņu darba dienu laikā pēc izsoles rezultātu apstiprināšanas, Ogres novada pašvaldības aģentūras „Ogres namsaimnieks” jurists noformē nekustamā īpašuma nomas līgumu un izsniedz to nomas tiesību pretendentam parakstīšanai. Ja iepriekšminētajā termiņā nomas tiesību pretendents neparaksta un neiesniedz attiecīgu atteikumu, ir uzskatāms, ka nomas tiesību pretendents no nomas līguma slēgšanas ir atteicies;

4.8. Ja nomas tiesību pretendents, kurš nosolījis augstāko nomas maksu, atsakās slēgt nomas līgumu, Komisija secīgi piedāvā nomas līgumu slēgt tam nomas tiesību pretendentam, kurš nosolīja nākamo augtāko nomas maksu. Divu darba dienu laikā pēc minētā piedāvājuma nosūtīšanas Komisijas priekšsēdētājs organizē šīs informācijas publicēšanu Ogres novada pašvaldības mājas lapā internetā – [www.ogresnovads.lv](http://www.ogresnovads.lv/) un Ogres novada pašvaldības aģentūras „Ogres namsaimnieks” mājas lapā internetā – [www.ogresnamsaimnieks.lv](http://www.ogresnamsaimnieks.lv/);

4.9. Nomas tiesību pretendents, kurš nosolījis nākamo augstāko nomas maksu, atbild uz šo piedāvājumu divu nedēļu laikā pēc tā saņemšanas dienas. Ja nomas tiesību pretendents piekrīt parakstīt nomas līgumu par paša nosolīto augstāko nomas maksu, septiņu darba dienu laikā pēc nomas līguma parakstīšanas publicē šo informāciju Ogres novada pašvaldības mājas lapā internetā – [www.ogresnovads.lv](http://www.ogresnovads.lv/) un Ogres novada pašvaldības aģentūras „Ogres namsaimnieks” mājas lapā internetā – [www.ogresnamsaimnieks.lv](http://www.ogresnamsaimnieks.lv/).

**5. Komisijas tiesības un pienākumi**

5.1. Komisija sastāv no 4 locekļiem. Komisijas darbu vada tās priekšsēdētājs.

5.2. Komisija ir tiesīga pieņemt lēmumu, ja tās sēdē piedalās vairāk kā puse no Komisijas locekļiem, tai skaitā Komisijas priekšsēdētājs un/vai priekšsēdētāja vietnieks;

5.3. Komisija pieņem lēmumus ar vienkāršu balsu vairākumu. Ja Komisijas locekļu balsis sadalās vienādi, izšķirošā ir priekšsēdētāja balss;

5.4. Ja kāds no Komisijas locekļiem nepiekrīt Komisijas lēmumam un balso pret to, viņa atšķirīgo viedokli fiksē sēdes protokolā un viņš šādā gadījumā nav atbildīgs par Komisijas pieņemto lēmumu;

5.5. Komisijas lēmums par izsoles rezultātu apstiprināšanu stājas spēkā pēc Izsoles protokola parakstīšanas;

5.6. Komisijai ir šādi pienākumi:

5.6.1. vērtēt Pretendentus un to iesniegtos pieteikumus saskaņā ar Nolikumu, kā arī citiem normatīvajiem aktiem;

5.6.2. pieņemt lēmumu par izsoles rezultātu, pieteikumu iesniegšanas termiņa pagarinājumu vai tās izbeigšanu;

5.6.3. atbildēt uz Pretendentu jautājumiem;

5.6.4. rakstveidā paziņot visiem pieteikumus iesniegušajiem Pretendentiem lēmumu par izsoles rezultātu.

**1.pielikums**

**NEAPDZĪVOJAMO TELPU NOMAS LĪGUMS**

**Klienta /līguma Nr. \_\_\_\_**

Ogrē 2017.\_\_\_\_\_\_\_\_\_\_\_\_\_\_\_\_\_

**Ogres novada pašvaldības aģentūra „Ogres namsaimnieks”**, reģ. Nr. 90010402651, tās direktora Aigara Brieža personā, kurš rīkojas saskaņā ar Ogres novada pašvaldības 2014.gada 13.novembra saistošajiem noteikumiem „Ogres novada pašvaldības aģentūras „Ogres namsaimnieks” nolikums” (turpmāk – **Iznomātājs**), no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(fiziskas personas vārds, uzvārds/juridiskas personas nosaukums)

personas kods/uzņēmuma reģistrācijas Nr. komercreģistrā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kuru, pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(dokumenta nosaukums)

pārstāv \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (turpmāk - **Nomnieks***)*, no otras puses,

saskaņā ar Ogres novada pašvaldības īpašuma, kas nodots Ogres novada pašvaldības aģentūras „Ogres namsaimnieks” valdījumā, iznomāšanas komisijas 2017.gada \_\_.\_\_\_\_\_\_ lēmumu Nr. \_\_\_ noslēdz šādu nedzīvojamo telpu nomas līgumu (turpmāk - Līgums):

* **LĪGUMA PRIEKŠMETS**
* Iznomātājs nodod, bet Nomnieks pieņem nomā nedzīvojamās telpas Mālkalnes prospektā 34, Ogrē (pagrabstāvā), telpu grupas \_\_\_\_\_\_, ar kopējo platību \_\_\_\_ m2 (turpmāk– neapdzīvojamās telpas).
* Telpu izmantošanas mērķis \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  1. Ar Ogres rajona tiesas zemesgrāmatu nodaļas 2000.gada 24.oktobra lēmumu zemesgrāmatu nodalījumā Nr. 2302 īpašuma tiesības uz nekustamo īpašumu Mālkalnes prospektā 34, Ogrē nostiprinātas Ogres novada pašvaldībai***.***
* Iznomātājs apņemas sniegt Nomniekam šādus komunālos pakalpojumus:

x siltumenerģijas piegāde telpu apkurei un ūdens sildīšanai;

x ūdens piegāde;

x kanalizācijas novadīšana;

x sadzīves atkritumu izvešana (turpmāk tekstā “pakalpojumi”).

* Nomnieks apņemas maksāt par telpu lietošanu nomas maksu un maksu par 1.4.punktā noteiktajiem komunālajiem pakalpojumiem šajā līgumā noteiktajā kārtībā.
* **LĪGUMA TERMIŅŠ**
* Līgums stājas spēkā tā parakstīšanas brīdī.
* Līguma termiņš tiek noteikts uz **5 (pieciem) gadiem.**
* Pēc Līguma 2.2. punktā minētā nomas termiņa izbeigšanās, pusēm  
  savstarpēji vienojoties, Līguma termiņš var tikt pagarināts, noslēdzot par to rakstveida vienošanos. Nomniekamir pienākums paziņot Iznomātājampar vēlēšanos pagarināt Līguma termiņu ne vēlāk kā 2 (divus) mēnešus pirms Līgumā noteiktā termiņa beigām.
* **MAKSĀJUMI**
* Nomas maksa par telpām noteikta EUR \_\_\_\_\_\_\_\_ bez pievienotās vērtības nodokļa par vienu lietošanā nodoto telpu kopējās platības kvadrātmetru mēnesī.
* Maksas par šī līguma 1.4. punktā norādītajiem komunālajiem pakalpojumiem ir noteikta ņemot vērā līguma slēgšanas brīdī spēkā esošos pašvaldības noteiktos pakalpojumu tarifus. Ja LR normatīvo aktu izmaiņu rezultātā vai sakarā ar kompetentas valsts (pašvaldības) institūcijas lēmuma pieņemšanu mainās pakalpojumu maksas apmērs, kā arī nomas maksas apmērs, par to tiek paziņots vietējās preses izdevumos.
* Papildus nomas maksai Nomnieks atbilstoši normatīvo aktu prasībām maksā nekustamā īpašuma nodokli par iznomāto telpu.
* Nomnieks maksā Iznomātājam nomas maksu un maksu par komunālajiem pakalpojumiem par iepriekšējo mēnesi līdz kārtējā mēneša pēdējam datumam.
* Norēķini tiek veikti pēc Nomnieka izvēles - skaidrā naudā iznomātāja kasē vai ar bezskaidras naudas norēķinu, ieskaitot Iznomātāja norādītajā bankas kontā. Par samaksas dienu tiek uzskatīta diena, kad naudas summa ieskaitīta Iznomātāja bankas kontā.
* Ja nomas maksa un/vai maksa par komunālajiem pakalpojumiem norādītajā termiņā nav samaksāta, Iznomātājam ir tiesības aprēķināt un Nomniekam pienākums samaksāt līgumsodu 0,15 % apmērā no savlaicīgi nenomaksātās summas par katru nokavēto dienu.
* Līgumsoda aprēķināšana tiek uzsākta nākošajā dienā pēc šajā līgumā paredzētā samaksas termiņa un apstājas, kad Nomnieks veicis nokavētos parāda un līgumsoda maksājumus vai līgumslēdzējas puses rakstveidā vienojušās par līgumsoda uzkrāšanās apstāšanos.
* Nomnieka veiktie maksājumi vispirms tiek ieskaitīti parāda dzēšanai, tad kārtējo maksājumu apmaksai, tikai pēc tam līgumsoda apmaksai.
* Līgumsoda samaksa neatbrīvo Nomnieku no pienākuma veikt pārējos maksājumus saskaņā ar šo līgumu.
* Iznomātājamir tiesības, rakstveidā nosūtot attiecīgu paziņojumu bez šī Līguma grozīšanas (ja Nomnieks nepiekrīt noslēgt rakstveida vienošanos (kā pielikumu šim Līgumam)), vienpusēji koriģēt nomas maksas apmēru, ievērojot šādus nosacījumus:
* ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas korekcijas brīdi pārsniedz 10% apmēru. Nomas maksas paaugstinājumu nosaka sākot ar trešo nomas gadu, atbilstoši Centrālās statistikas pārvaldes sniegtajiem patēriņa cenu indeksiem;
* ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Šajos gadījumos nomas maksas apmērs tiek koriģēts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs vai arī nekustamā īpašuma, kurā atrodas telpas, kadastrālā vērtība;
* reizi divos gados attiecībā uz nākamo nomas periodu, ja ir mainījušies IznomātājaNekustamā īpašuma plānotie pārvaldīšanas izdevumi un aprēķinātā nomas maksas izmaiņu starpība ir vismaz divi procenti.
* Iznomātājamir tiesības nomas līguma darbības laikā, saskaņā ar Nomniekaierosinājumu, samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Nomas maksu nesamazina pirmajā gadā pēc nomas līguma noslēgšanas.
* **LĪGUMSLĒDZĒJU PUŠU PIENĀKUMI UN TIESĪBAS**
* Telpas Nomnieks saņem tādā stāvoklī, kādā tās ir šī līguma parakstīšanas dienā, šis stāvoklis Nomniekam ir zināms. Nomnieks ar parakstu apliecina, ka viņam nav materiāla vai juridiska rakstura pretenziju pret Iznomātājupar iznomāto telpu, tajā esošo komunikāciju un iekārtu tehnisko stāvokli.
* Nomniekamir pienākums visā Līguma darbības laikā veikt visas nepieciešamās darbības, lai nepasliktinātu iznomāto Telpu tehnisko stāvokli. Telpu kārtējais remonts veicams atbilstoši būvniecību regulējošo normatīvo aktu prasībām. Izdevumus par minētajiem remontdarbiem sedz Nomnieks*.*
* Jebkurus būvdarbus Nomniekam ir tiesības uzsākt tikai pēc veicamo darbu, to apjomu, plānoto ieguldījumu apjomu, tāmju un projekta saskaņošanas ar Iznomātāju un attiecīgas būvatļaujas saņemšanas.
* Nomniekamir pienākums pēc būvdarbu nodošanas ekspluatācijā iesniegt Iznomātājambūvdarbu nodošanas un pieņemšanas ekspluatācijā akta apstiprinātu kopiju.
* Nomnieksir tiesīgs iesniegt Iznomātajampieteikumu par izdevumu atlīdzināšanu:
* gadījumā, ja izdevumu atlīdzināšanu paredz šis Līgums, to veikšana ir bijusi būtisks nomas tiesību piešķiršanas nosacījums, bet šo Līgumu nepieciešams uzteikt, jo telpas ir nepieciešamas Iznomātājam, - viena kalendārā mēneša laikā no dienas, kad Iznomātājsir uzteicis (datums, kas minēts uzteikuma vēstulē) šo Līgumu;
* gadījumā, ja Nomnieks*,* lai pasargātu telpas vai īpašumu, kurā atrodas telpas, no bojāejas, tam ir veicis neatliekamos izdevumus, kas ir saskaņoti ar Iznomātāju*,* bet to atlīdzināšana nav iespējama atlikušajā Līguma darbības termiņā, tos ieskaitot nomas maksā, - viena kalendārā mēneša laikā no dienas, kad izdevumi ir veikti un tos ir pieņēmis Iznomātājs.
* Pieteikumam par izdevumu atlīdzināšanu Nomniekspievieno šādus dokumentus:
* Līguma vai atsevišķas pušu vienošanās, kurā skaidri un nepārprotami fiksētas Nomnieka tiesības vai pienākums veikt izdevumus īpašumā, kopiju;
* sertificēta būvinženiera sagatavotu tehniskās apsekošanas slēdzienu par veicamo darbu nepieciešamību;
* dokumenta, kas apliecina Iznomātājapiekrišanu būvdarbu veikšanai, kopiju, bet gadījumos, kad darbu izpildei nepieciešams būvprojekts, - ar Iznomātāju saskaņota un noteiktā kārtībā akceptēta būvprojekta kopiju;
* būvdarbu izmaksu tāmes, kuras saskaņojis Iznomātājs*;*
* būvdarbu veicēju atskaites (akti par veiktajiem darbiem; u.c.) par Nomniekapasūtītajiem būvniecības darbiem un to izpildi, kas saskaņoti ar Iznomātāju*;*
* veikto darbu pieņemšanas un nodošanas aktu, kuru ir akceptējis Iznomātājs*;*
* par veiktajiem darbiem izdarītos maksājumus apliecinošus dokumentus.
* Nomniekaieguldīto līdzekļu apjoms tiek fiksēts, pusēm parakstot atsevišķu vienošanos, kurā Iznomātājsakceptē veiktos ieguldījumus saskaņā ar šī Līguma 4.4.apakšpunktā saskaņotajiem būvdarbu apjomiem un ieguldījumiem un kurā līgumslēdzējas puses vienojas par atlīdzināmo izdevumu apmēru, izdevumu atlīdzināšanas kārtību, termiņiem, nomas maksas samazināšanu. Minētā vienošanās stājas spēkā pēc tās abpusējas parakstīšanas un reģistrēšanas Ogres novada domes lietvedības informatīvajā sistēmā un kļūst par Līguma neatņemamu sastāvdaļu.
* Nomniekaveiktie ieguldījumi tiek atlīdzināti Līgumā noteiktajā kārtībā, ievērojot normatīvo aktu prasības, izņemot gadījumus, kad Līgums tiek izbeigts saskaņā ar šī Līguma 5.1. un/vai 5.2.apakšpunktu vai pēc paša Nomniekainiciatīvas. Šādā gadījumā Nomnieks nodod Iznomātājam bez atlīdzības Nomniekaizdarītos uzlabojumus, pārbūves un ietaises, kurām jābūt lietošanas kārtībā. Tiek nodotas lietas un aprīkojums, kas nodrošina īpašuma normālu lietošanu, kā arī priekšmeti, kuri nav atdalāmi, nesabojājot tos, un virsmas, pie kurām tie piestiprināti.
* Nomnieksuzņemas pilnu atbildību par telpu ekspluatāciju, nodrošina un seko sanitāro normu un ugunsdrošības noteikumu ievērošanai, par avārijas situācijām nekavējoties paziņo organizācijām, kas nodrošina attiecīgo komunikāciju apkalpi, veic neatliekamus pasākumus avārijas likvidēšanai un informē Iznomātāju*.*
* Par sakaru un elektroapgādes pakalpojumu saņemšanu Nomnieksslēdz līgumus ar attiecīgajiem šādu pakalpojumu sniedzošajiem uzņēmumiem.
* Nomnieksveic telpu apsardzi pēc saviem ieskatiem un par saviem līdzekļiem.
* Ja Nomniekavainas dēļ Nekustamajam īpašumam radušies bojājumi, tad Nomniekssedz ar bojājumu novēršanu saistītos izdevumus, turpinot maksāt nomas maksu pilnā apmērā.
* Nomniekamnav tiesības nodot iznomāto telpu apakšnomā.
* Nomniekam ir pienākums izpildīt pašvaldības institūciju un Iznomātāja prasības, kas attiecas uz telpu uzturēšanu kārtībā, ļaut Iznomātājapārstāvjiem veikt visu īpašuma telpu tehnisko pārbaudi, nodrošināt pārstāvju piedalīšanos pārbaudes aktu sastādīšanā un parakstīšanā.
* Iznomātājam tiesības veikt iznomāto telpu apskati, pārbaudīt komunikāciju un iekārtu funkcionēšanu, kontrolēt mēraparātu rādījumus, ievērojot nosacījumu, ka gadījumos, kad iekļūšana nomātajās telpās nav steidzama vai neatliekama, tā tiek veikta pēc iespējas Nomnieka darba laikā, brīdinot Nomnieku pirms apmeklējuma.
* **LĪGUMA IZBEIGŠANA UN PRETENZIJU IESNIEGŠANAS KĀRTĪBA**
* Iznomātājsir tiesīgs izbeigt Līgumu pirms termiņa, vienu mēnesi iepriekš nosūtot rakstisku pretenziju Nomniekam*:*
* ja Nomniekadarbības rezultātā tiek bojātas telpas un/vai nekustamais īpašums, kurā atrodas telpas;
* ja Nomnieksvairāk nekā vienu mēnesi nemaksā nomas maksu un/vai nenorēķinās par komunālajiem pakalpojumiem. Vēlāka parāda samaksa neizslēdz Iznomātājatiesības izbeigt Līgumu;
* ja Nomnieksvairāk nekā vienu mēnesi kavē nekustamā īpašuma nodokļa samaksu;
* ja iznomātās telpas bez Iznomātājapiekrišanas tiek nodotas apakšnomā, kā arī ja Nomnieksnemaksā Iznomātājam4.15.apakspunktā norādītos 50% no apakšnomas līgumā noteiktās nomas maksas;
* ja netiek izpildīti iznomāto telpu izmantošanas nosacījumi vai netiek sasniegts Līguma mērķis, ar kuru Iznomātājambija tiesības rēķināties;
* ja Līguma neizpildīšana ir ļaunprātīga un dod Iznomātājampamatu uzskatīt, ka viņš nevar paļauties uz saistību izpildīšanu nākotnē;
* ja Nomnieks nepilda vai nepienācīgi pilda citas Līgumā noteiktās saistības;
* ja Nomnieksizmanto telpas citiem mērķiem nekā minēts Līguma 1.2.apakšpunktā.
* Iznomātājsir tiesīgs izbeigt Līgumu pirms termiņa, par to rakstiski paziņojot Nomniekam:
* ja tiesā pret Nomniekuir iesniegts maksātnespējas procesa pieteikums;
* ja ir apturēta vai izbeigta Nomniekakomercdarbība vai kāds no tās pamatvirzieniem, kā rezultātā var kļūt neiespējama šī Līguma izpilde.
* Iznomātājamir vienpusējas tiesības atkāpties no Līguma, neatlīdzinot Nomniekamar Līguma pirmstermiņa izbeigšanu saistītos zaudējumus, par to rakstveidā informējot Nomniekutrīs mēnešus iepriekš, ja iznomātās nedzīvojamās telpas Iznomātājamnepieciešams sabiedrisko vajadzību nodrošināšanai vai normatīvajos aktos noteikto publisko funkciju veikšanai. Tādā gadījumā Iznomātājsatlīdzina Nomniekam šajā Līgumā noteiktajā kārtībā saskaņotos un veiktos Nomniekaieguldījumus.
* Līgums var tikt priekšlaicīgi izbeigts, abām līgumslēdzējām pusēm vienojoties.
* Nomnieksvar atteikties no nedzīvojamo telpu lietošanas, 2 (divus) mēnešus iepriekš rakstiski paziņojot Iznomātājam.Šādā gadījumā Iznomātājamnav pienākuma atlīdzināt Nomniekamzaudējumus un izdevumus (arī ieguldījumus), kā arī Nomniekam nav tiesību prasīt arī uz priekšu samaksātās nomas maksas atdošanu.
* Līguma izbeigšana pirms termiņa neatbrīvo Nomniekuno pienākuma izpildīt maksājumu saistības, kuras viņš uzņēmies saskaņā ar Līgumu.
* Līdzēji vienojas, ka Iznomātājsbūs tiesīgs izmantot Civillikumā paredzētās aizturējuma tiesības, tai skaitā aizturēt īpašumā visu esošo mantu līdz saistību izpildei no Nomniekapuses gadījumā, ja Nomnieksnemaksā Līgumā paredzētos maksājumus pilnā apmērā ilgāk kā 30 (trīsdesmit) dienas pēc Līgumā noteiktā termiņa.
* Ja ir iestājies Līguma 5.7.apakšpunktā minētais gadījums un Iznomātājsir izmantojis aizturējuma tiesības, tad Nomnieks,parakstot šo Līgumu, pilnvaro Iznomātāju glabāt aizturēto mantu, Nomnieksapņemas atlīdzināt Iznomātāja izdevumus saistībā ar aizturētās mantas glabāšanu, kā arī pilnvaro Iznomātājupārdot aizturēto mantu par brīvu cenu bez izsoles, lai Iznomātājsvarētu nolīdzināt savu prasījumu pret Nomnieku,ja Iznomātājsaizturējuma tiesību izmantojis ilgāk kā par 10 (desmit) kalendārajām dienām.
* Ja telpas dabas stihijas rezultāta vai tās radītā ugunsgrēkā pilnīgi gājušas bojā, Līgums tiek izbeigts, pusēm vienojoties. Ja bojājums mazāks par 30% no Nekustamā īpašuma vērtības, Līgums paliek spēkā un atjaunošanas izdevumus sedz Nomnieks*.* Ja bojājums lielāks par 30%, Līgums paliek spēkā tikai pēc rakstiskas papildu vienošanās noslēgšanas. Nomniekamir tiesības atteikties no īpašuma atjaunošanas izdevumu segšanas, ja tā ir nerentabla.
* Pēc Līguma termiņa izbeigšanās vai jebkuros citos Līguma izbeigšanas gadījumos Nomniekam jāatbrīvo telpas šī Līguma izbeigšanās dienā vai citā Iznomātājanorādītajā termiņā un jānodod tās Iznomātājamlabā stāvoklī, izpildot šādus pienākumus:
* aizejot atstāt īpašuma telpas tīras;
* paņemt līdzi visu personīgo īpašumu un iekārtas;
* noņemt visas piestiprinātās zīmes un reklāmas no īpašuma telpu iekšpuses un ārpuses, atjaunojot tās vietas, kur tās bijušas piestiprinātas;
* izlabot visus bojājumus īpašumā, kas radušies telpu atbrīvošanas rezultātā; Īpašums tiek nodots ar nodošanas un pieņemšanas aktu. Ar nedzīvojamo telpu labo stāvokli šī Līguma izpratnē saprotams tāds nedzīvojamo telpu stāvoklis, kas nav sliktāks par to stāvokli, kāds tas bija Līguma parakstīšanas brīdī.
* Ja pēc nomas Līguma izbeigšanas Nomnieka vainas dēļ nedzīvojamās telpas netiek savlaicīgi atbrīvots un nodots Iznomātājam, Nomniekam jāveic samaksa par Nekustamā īpašuma faktisko lietošanu un jāmaksā līgumsods 5 % apmērā no mēneša maksājumu summas par katru nokavēto dienu līdz īpašuma nodošanas un pieņemšanas akta parakstīšanas dienai, kā arī jāsedz Iznomātājamvisi zaudējumi, kādi Iznomātājamir nodarīti sakarā ar īpašuma savlaicīgu neatbrīvošanu.
* **GARANTIJAS**
* Iznomātājsgarantē, ka Nomnieks var netraucēti izmantot nedzīvojamo telpu Līguma termiņā bez jebkāda pārtraukuma vai traucējuma no Iznomātājapuses.
* Iznomātājsapliecina, ka ir vienīgais nedzīvojamo telpu valdītājs, kuram vienīgajam ir pilnvaras slēgt šo Līgumu.
* **ĪPAŠIE NOTEIKUMI**

Puses piekrīt - ja kādai no pusēm līguma ietvaros izveidosies parāda saistības pret otru pusi, tad kreditora puse būs tiesīga bez saskaņošanas ar debitora pusi veikt debitora puses personas datu apstrādi (nodot parāda piedziņu vai savas saistības jebkurai parādu piedziņas firmai, kā arī vākt, reģistrēt, ievadīt, glabāt, sakārtot, pārveidot, izmantot, nodot, pārraidīt, izpaust, bloķēt vai dzēst personas datus).

* **NOSLĒGUMA NOTEIKUMI**
* Pēc būvdarbu pabeigšanas Nomnieksiesniedz Iznomātājamrakstisku, dokumentāli pamatotu izziņu par īpašumā paveiktajiem būvdarbiem un ieguldītajiem līdzekļiem, t.i., būvdarbu izpildi saskaņā ar faktiski izpildīto darbu tāmi.
* Nomas attiecības ir saistošas līgumslēdzēju pušu tiesību un saistību pārņēmējiem.
* Visi paziņojumi un uzaicinājumi, kas nosūtīti ar ierakstītām vēstulēm uz Līgumā norādītajām pušu adresēm, uzskatāmi par iesniegtiem uz pasta zīmoga norādītajā datumā.
* Parakstītais Līgums pilnībā apliecina pušu vienošanos. Jebkuras izmaiņas stāsies spēkā tikai tad, kad tās tiks noformētas rakstiski un tās parakstīs abas līgumslēdzējas puses. Ja normatīvajos aktos noteiktais regulējums groza, izslēdz vai papildina Līgumā noteikto regulējumu, tad normatīvais regulējums ir pusēm saistošs arī bez vienošanās pie Līguma parakstīšanas. Līguma pielikums ir neatņemama Līguma sastāvdaļa.
* Puses apņemas savlaicīgi – 10 (desmit) darba dienu laikā rakstiski paziņot otrai pusei par rekvizītu maiņu. Vainīgā puse uzņemas visu atbildību par sekām, kas rodas, pārkāpjot šos noteikumus.
* Ja spēku zaudēs kāds no Līguma nosacījumiem, tas neietekmēs pārējo nosacījumu spēkā esamību.
* Pušu strīdi tiek izskatīti, pusēm savstarpēji vienojoties, bet, ja puses nevar vienoties — Latvijas Republikas tiesā pēc Iznomātājaatrašanās vietas saskaņā ar Latvijas Republikas normatīvajiem aktiem.
* Līgums ir sastādīts uz ( ) lapām, ( ) eksemplāros (ar pielikumu Nr.\_\_\_\_\_\_\_ ), no kuriem viens eksemplārs paliek Nomniekam, bet otrs - Iznomātājam.

**9.PUŠU JURIDISKĀS ADRESES UN REKVIZĪTI**

|  |  |  |
| --- | --- | --- |
| **IZNOMĀTĀJS:**  **Ogres novada pašvaldības aģentūra “Ogres namsaimnieks”, reģistrācijas Nr. 90010402651** |  | **NOMNIEKS:** |
| **juridiskā adrese: Mālkalnes prospekts 3, Ogre, LV- 5001**  tel. 650 49100, fakss 650 49101; e-pasts: info@ogresnamsaimnieks.lv  Norēķinu konts: SEB banka, konts LV15UNLA0050022655707  Norēķinu konts: Citadele banka, konts LV92PARX0016381020001  Norēķinu konts: NORVIK banka, konts LV50LATB0002210062436  Norēķinu konts: DNB banka, konts LV25RIKO0002013234752  Norēķinu konts: Swedbanka, konts LV56HABA0551039295649 |  | Juridiskā adrese:  Tālrunis:  Reģ.Nr.:  Norēķinu konts: |

**\**

**2. Pielikums**

**PIETEIKUMS DALĪBAI IZSOLĒ**

**Identifikācijas Nr. 30030**

***Pretendents:***

vārds, uzvārds/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskas personas nosaukums

personas kods/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

reģistrācijas numurs

deklarētā adrese/ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

juridiskā adrese

pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

kontakttālrunis un e-pasta adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bankas rekvizīti \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

persona, kura ir tiesīga pārstāvēt

pretendentu vai pilnvarotā persona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ar šī pieteikuma iesniegšanu piesaku savu dalību neapdzīvojamās telpas 101,90 m² platībā, kas atrodas Mālkalnes prospektā 34, Ogrē, Ogres novadā (1.stāvs, telpu grupas Nr.118/128) nomas tiesību rakstveida izsolē.

Plānotās darbības nomas objektā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Par izsolītās nedzīvojamās telpas 1 m2 nomu piedāvāju šādu nomas maksu:**

**\_\_\_\_\_\_\_\_\_\_\_(\_\_\_\_\_\_\_\_\_\_\_\_\_\_\_\_\_\_\_\_\_\_\_\_) EUR bez pievienotās vērtības nodokļa mēnesī.**

\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datums) (vārds, uzvārds, paraksts)